**10ο κεφάλαιο ΤΑ ΔΗΜΟΣΙΑ ΟΙΚΟΝΟΜΙΚΑ**

**Οι βασικές οικονομικές λειτουργίες του Κράτους είναι :**

i) η παροχή ορισμένου θεσμικού πλαισίου

Το σύνολο των κανόνων συμπεριφοράς αποτελεί το θεσμικό πλαίσιο της οικονομίας και η τήρησή του έχει μεγάλη σημασία για την εύρυθμη λειτουργία της.

ii) η εξασφάλιση οικονομικής σταθερότητας και ανάπτυξης

Πέρα από το ρυθμιστικό του ρόλο για την οικονομική σταθερότητα, το κράτος έχει σημαντική συμμετοχή στην εκτέλεση δημόσιων έργων, που είναι απαραίτητα για την ανάπτυξη της οικονομίας. Με τη δημιουργία υποδομής, επί της οποίας στηρίζονται πολλές οικονομικές δραστηριότητες.

iii) η αναδιανομή του εισοδήματος

Σκοπός, λοιπόν, του Κράτους, όταν παίρνει μέτρα αναδιανομής του εισοδήματος, είναι να επιτύχει κοινωνικά πιο αποδεκτή διανομή της συνολικής παραγωγής και να εξαλείψει τις περιπτώσεις μεγάλης φτώχειας σε μεγάλο μέρος του πληθυσμού.

iv) η παροχή δημόσιων αγαθών

Συνήθως η απόκτηση και η χρησιμοποίηση ενός αγαθού προϋποθέτει την πληρωμή του αντιτίμου. Όποιος δεν μπορεί ή δε θέλει να πληρώσει το αντίτιμο αποκλείεται από την απόκτηση του αγαθού. Για τα αγαθά αυτά ισχύει η λεγόμενη αρχή του αποκλεισμού. Για τα Δημόσια αγαθά για τα οποία δεν ισχύει η αρχή του αποκλεισμού.

**Τα Δημόσια Οικονομικά**

Οι δημόσιες δαπάνες + οι μορφές φορολογίας έχουν τρεις βασικές επιδράσεις

**α)** Μεταβάλλουν την κατανομή των παραγωγικών συντελεστών στις διάφορες παραγωγικές δραστηριότητες.

**β)** Μεταβάλλουν το επίπεδο του εισοδήματος.

**γ)** Μεταβάλλουν το μέγεθος των επενδύσεων και, συνεπώς, το μέγεθος του κεφαλαίου της οικονομίας, με συνέπεια τη μεταβολή του ρυθμού ανάπτυξης της οικονομίας.

**Δημόσια έξοδα**

**Μια διάκριση των δαπανών είναι:**

**σε δαπάνες για προϊόντα και υπηρεσίες** (μισθούς των υπαλλήλων, για την αγορά προϊόντων κάθε είδους (από χαρτί γραφομηχανής μέχρι αεροπλάνο), για ενοίκια κτιρίων ή οικοπέδων κτλ.)

**σε μεταβιβαστικές πληρωμές** (επιδόματα ανεργίας, υποτροφίες κτλ.) δεν αποτελούν τμήμα του εθνικού εισοδήματος, γιατί, παρότι είναι εισόδημα για τα άτομα που τις λαβαίνουν, δε δημιουργούν παραγωγή και ουσιαστικά είναι μεταβιβάσεις μεταξύ ατόμων.

**Μια άλλη διάκριση των δημόσιων δαπανών γίνεται με κριτήριο το σκοπό τους.**

περιλαμβάνει δαπάνες που προορίζονται για επενδύσεις, για υπηρεσίες ή για μεταβιβαστικές πληρωμές. Για παράδειγμα, οι δαπάνες για την παιδεία περιλαμβάνουν κατασκευή σχολικών κτιρίων (επένδυση), μισθούς καθηγητών (υπηρεσία) και υποτροφίες (μεταβιβαστική πληρωμή).

**Τα Έσοδα του Δημοσίου**

οι φόροι, ο δανεισμός, διάφορα έσοδα από επιβολή τελών, έσοδα από επιχειρηματική δραστηριότητα, κτλ

**α) Φόροι** είναι χρηματικά ποσά που οι πολίτες είναι υποχρεωμένοι να καταβάλλουν στο Δημόσιο, χωρίς ειδική αντιπαροχή του Δημοσίου που να συνδέεται άμεσα με την καταβολή του φόρου.

**-Φορολογική βάση** είναι το εισόδημα, η περιουσία και η δαπάνη του φορολογουμένου.

-**Ο φορολογικός συντελεστής** είναι το ποσό του φόρου που αντιστοιχεί σε κάθε μονάδα της φορολογικής βάσης και εκφράζεται ως ποσοστό.

Σύμφωνα με τη φορολογική βάση του φόρου διακρίνουμε τους φόρους σε:

α) φόρους εισοδήματος,

β) φόρους περιουσίας και

γ) φόρους δαπάνης.

Με βάση την αναλογικότητα οι φόροι διακρίνονται σε:

α) αναλογικούς,

β) προοδευτικούς, και

γ) αντίστροφα προοδευτικούς.

**β) Δημόσιος Δανεισμός**

**Τα εξωτερικά δάνεια**

είναι σε συνάλλαγμα, δηλαδή σε νομισματικές μονάδες της χώρας από την οποία προέρχεται

το δάνειο. Αυτό έχει το πλεονέκτημα ότι μπορεί η δανειζόμενη χώρα να προβεί σε εισαγωγές

προϊόντων, ανάλογα με τις ανάγκες της. Συνήθως με τα δάνεια εξωτερικού πληρώνονται οι

εισαγωγές κεφαλαιουχικών αγαθών, οι οποίες στις περισσότερες περιπτώσεις είναι απαραίτη-

τες για την οικονομική ανάπτυξη. Φυσικά υπάρχει και το μειονέκτημα ότι τα δάνεια εξωτερικού

εξοφλούνται σε συνάλλαγμα**.**

**Τα δάνεια εσωτερικού** που συνάπτει το Δημόσιο προέρχονται από τρεις πηγές

→την Κεντρική Τράπεζα, με τη έκδοση νέου χρήματος,

→από τις αποταμιεύσεις των πολιτών με ομόλογα και

→από τις εμπορικές τράπεζες.

**Κρατικός Προϋπολογισμός**

* Ο Κρατικός Προϋπολογισμός είναι ένας λογαριασμός που περιέχει όλες τις δαπάνες που

προβλέπεται να γίνουν από το Κράτος μέσα σε ένα έτος και όλα τα έσοδα που προβλέπεται

να εισπράξει το Κράτος κατά το ίδιο έτος.

* Συντάσσεται από το Υπουργείο των Οικονομικών με βάση την κυβερνητική πολιτική και τους στόχους που θέτει η κυβέρνηση. Στη συνέχεια ο προϋπολογισμός κατατίθεται στη Βουλή για να ψηφιστεί.
* Ο προϋπολογισμός μπορεί να είναι :

Ισοσκελισμένος, όταν τα έσοδα είναι ίσα με τις δαπάνες.

Πλεονασματικός, όταν τα έσοδα είναι περισσότερα από τις δαπάνες.

Ελλειμματικός, όταν τα έσοδα είναι λιγότερα από τις δαπάνες.

**Άσκηση**

**Δίνεται ο παρακάτω πίνακας που αφορά την φορολογία εισοδήματος**

|  |  |  |
| --- | --- | --- |
| **Φορολογικοί συντελεστές** | **Εισόδημα** | **Εισόδημα κλιμακίου** |
| 0% | 0 – 12.000 | 12.000 |
| 25% | 12.001 – 30.000 | 18.000 |
| 35% | 30.001 – 75.000 | 45.000 |
| 40% | 75.001 και άνω |  |
|  | **Σύνολο** |  |

Δύο άτομα ο Α και ο Β, έχουν αντίστοιχα 50.000€ και 70.000€ αντίστοιχα. α) Με βάση την πιο πάνω κλίμακα φόρου να υπολογίσετε τον φόρο που πληρώνουν ο Α και ο Β, και να σχολιαστεί η αναλογικότητα.

Α= 12.000 \* 0 + 18.000\*25% +20.000 \*35% = 0 + 4.500 + 7.000 = 11.500

Β= 12.000 \* 0 + 18.000\*25% +40.000 \*35% = 0 + 4.500 + 14.000 = 18.500

Αναλογικότητα

Α= 11.500/50.000 = 23%

Β = 18.500/70.000 = 26,4%

προοδευτικά αναλογικός